[{"text_idx": "#000006", "text": "Dyma\u2019r w\u0302yl gyntaf o\u2019i bath i gael ei chynnal yng Ngheredigion a bydd yn galluogi pawb i ddarganfod mwy am eu treftadaeth leol ac yn datgelu gorffennol cyfoethog Aberystwyth. Cynhelir y digwyddiad ar diroedd Castell Aberystwyth a bydd yn rhoi cyfle i bobl gael profiad ymarferol o dechnegau archaeolegol, rhoi cynnig ar hen grefftau, a darganfod sut y gallant fynd ati i astudio eu treftadaeth eu hunain. Yn ystod y penwythnos fe fydd yr ymwelwyr yn gallu mynd i\u2019r afael a\u0302 gweithgareddau megis gwneud basgedi a thurnio, a bydd cyfleoedd i\u2019r plant (neu oedolion!) wisgo a gwneud eitemau crefft y gallant fynd a\u0302 nhw adref a\u2019u cadw."}, {"text_idx": "#000007", "text": "Bydd cyfle hefyd i flasu bwyd oes Victoria a gwrando ar chwedleuwyr yn gweu straeon hudol. Fe fydd teithiau cerdded drwy gydol y dydd pryd yr adroddir hanesion diddorol am y Castell. Fel rhan o\u2019r w\u0302yl bydd Amgueddfa Ceredigion hefyd yn trefnu llwybr trysor archaeolegol i\u2019r plant yn yr amgueddfa ar Ddydd Sadwrn yr 28. Darganfyddwch ragor am eich treftadaeth leol yn y lleoliad eiconig hwn mewn awyrgylch llawn hwyl a bwrlwm!"}, {"text_idx": "#000008", "text": "Bydd yr w\u0302yl yn ddigwyddiad cyffrous i\u2019r teulu cyfan ac mae mynediad i\u2019r w\u0302yl, y castell a\u2019r amgueddfa yn RHAD AC AM DDIM. Bydd yr w\u0302yl yn agor am 10.30 yn y bore a bydd y gweithgareddau\u2019n mynd ymlaen tan tua 4.30 yn y prynhawn."}]